Jalkapallon maailmanmestaruuskilpailut 2022

Jalkapallon maailmanmestaruuskilpailut 2022 ovat järjestyksessään 22. maailmanmestaruuskilpailut. Ne on tarkoitus järjestää Qatarissa 20. marraskuuta – 18. joulukuuta 2022. Kisat pelataan poikkeuksellisesti talvella, koska kesällä lämpötila nousee Qatarissa usein yli 40 celsiusasteen, mikä on pelaajille terveysriski. Poikkeava ajankohta aiheuttaa tauon syksystä kevääseen pelattavissa kansallisissa seurajoukkuekilpailuissa. Tämän haitan minimoinniksi kisat kestävät vain 28 päivää, neljä päivää tavallista vähemmän.

Kisojen järjestäminen Qatarissa oli kuitenkin vaarassa lahjontaepäilyjen vuoksi. Lisäksi stadioneiden rakennustöissä on saanut surmansa Qatarin hallituksen mukaan jo 1 000 vierastyöläistä. Myös vaikeat ilmasto-olosuhteet ovat herättäneet epäilyksiä Qatarin kyvystä järjestää kisat.

Valintaprosessi
Viisi maata jätti hakemuksen kisaisännyydestä. Ne olivat Australia, Etelä-Korea, Japani, Qatar ja Yhdysvallat. Kisaisäntä päätettiin 2. joulukuuta 2010 yhdessä vuoden 2018 kisojen kanssa. Äänestys jatkui aina neljänteen kierrokseen saakka. Neljännellä kierroksella Qatar voitti Yhdysvallat 14 äänellä. Yhdysvallat sai 8 ääntä.

Pelipaikat 
Maailmanmestaruuskilpailuja varten oli tarkoitus rakentaa 12 stadionia, mutta kisojen järjestäjät pyysivät Fifaa hyväksymään pienemmän määrän stadioneja kasvavien kustannusten vuoksi. Stadionien vähentäminen pienentäisi kisojen budjettia melkein puolella. Stadionien toimittamisen myötä perustettu komitea rakennutti seitsemän uutta stadionia Qatariin.

Karsinnat ja joukkueet

Aasian jalkapalloliitto aloitti karsinnat vuoden 2019 kesäkuussa. Isäntämaa Qatar pääsi kisoihin automaattisesti joutumatta karsimaan. Afrikassa karsinnat aloitettiin vuoden 2019 syyskuussa ja Etelä-Amerikassa lokakuussa 2020. Pohjois- ja Väli-Amerikan jalkapalloliitto sekä Euroopan jalkapalloliitto aloittivat omat karsintansa maaliskuussa 2021. Oseanian MM-karsinnat pääsivät alkamaan vasta maaliskuussa 2022, silllä karsinnat kokivat lykkäyksiä koronaviruspandemian takia.

Saint Lucia osallistui alun perin karsintaan, mutta vetäytyi ennen ensimmäistä otteluaan. Pohjois-Korea vetäytyi karsinnoista koronaviruspandemian vuoksi.

Lopputurnaukseen selviytyneet joukkueet

Lohkoarvonta
Lohkoarvonta järjestettiin 1. huhtikuuta 2022 Dohan messu- ja kongressikeskuksessa. Turnaukseen osallistuvat 32 maata arvottiin kahdeksaan neljän joukkueen lohkoon. Joukkueet jaettiin neljään arvontakoriin perustuen maajoukkueiden maailmanranking-pisteisiin. Suluissa joukkueiden maailmanranking arvonnan aikana huhtikuussa 2022.

Arvontakori 1
  (isäntä, 65)
  (1)
  (2)
  (3)
  (4)
  (5)
  (7)
  (8)

Arvontakori 2
  (9)
  (10)
  (11)
  (12)
  (13)
  (14)
  (15)
  (16)

Arvontakori 3
  (20)
  (21)
  (23)
  (24)
  (25)
  (26)
  (29)
  (35)

Arvontakori 4
  (37)
  (38)
  (46)
  (49)
  (60)
  (18)
  (42)
  (31)

Lohkovaihe
Lohkojen kaksi parasta etenivät neljännesvälieriin. Kaikki ajat ovat paikallista aikaa, AST (UTC+3).

Sijoituksen määrittäminen
 Pisteet kaikissa otteluissa
 Maaliero kaikissa otteluissa
 Tehdyt maalit kaikissa otteluissa
 Keskinäisten ottelujen pisteet
 Keskinäisten ottelujen maaliero
 Keskinäisten ottelujen tehdyt maalit
 Fair-play-tilasto
 Ensimmäinen keltainen kortti: 1 pisteen vähennys
 Epäsuora punainen kortti (kaksi keltaista): 3 pisteen vähennys
 Suora punainen kortti: 4 pisteen vähennys
 Keltainen kortti ja suora punainen kortti: 5 pisteen vähennys
 Arpa

Lohko A

Lohko B

Lohko C

Lohko D

Lohko E

Lohko F

Lohko G

Lohko H

Pudotuspelivaihe

Turnauspuu

Neljännesvälierät

Puolivälierät

Välierät

Pronssiottelu

Loppuottelu

Kritiikki
The Guardian arvioi helmikuussa 2021, että vähintään 6 500 siirtotyöläistä on kuollut MM-jalkapallon työmailla Qatarissa sen jälkeen, kun maa sai kisat järjestettäväkseen. Amnesty International on kritisoinut Qataria rakennustyömaiden puutteellisten turvatoimien lisäksi siirtotyöläisten palkkojen maksamatta jättämisestä, oikeudellisen avun saamisen esteistä, ammattiliittojen kieltämisestä ja lakien heikosta täytäntöönpanosta.

Suomen, Ruotsin ja Norjan yleisradioyhtiöt päättivät, etteivät ne lähetä kisalähetyksissään kaupunkiesittelyvideoita tai muuta maabrändiä vahvistavaa kuvamateriaalia Qatarista, toisin kuin aiemmissa arvokisalähetyksissä. Yleisradio ei lähetä Qatariin urheilutoimittajia, selostajia ja jalkapallon asiantuntijoita, vaan kisat selostetaan Pasilan studiosta. Qatariin matkustaa ainoastaan Ylen uutistoimittaja, jonka tehtävänä on käsitellä Qatarin ihmisoikeustilannetta ja muita ajankohtaisia puheenaiheita. Yle perustelee päätöstään myös jalkapallokulttuurin puuttumisella Qatarista.

Televisiointi

Suomessa kilpailujen televisiointioikeudet ovat ensi kertaa jaettu kahden eri yhtiön kesken. Yle näyttää 42 ottelua ja MTV vapailla kanavillaan 22 ottelua.

Lähteet

Aiheesta muualla 

Seulonnan keskeiset artikkelit